Miskolci Egyetem

Gépészmérnöki és Informatikai Kar

Általános Informatikai Intézeti Tanszék



**Ételajánló webalkalmazás**

**Szakdolgozat**

**Készítette:**

**Név:** Szilágyi Gábor

**Neptunkód:** S9NJK6

**Szak:** Mérnök Informatikus BSc

Korszerű web technológiák szakirány

**1. Bevezetés**

A mindennapjaink egyik fontos része az evés és az ezt megelőző döntéshozatal, hogy mit együnk. A mai választási lehetőségekben, gazdag világban egyre több emberrel esik meg az, hogy nem tudja eldönteni mit egyen. Ezen a helyzeten az sem segít, hogy az embereknek egyre kevesebb idejük van arra, hogy saját maguknak főzzenek.

Szakdolgozatom célja, olyan webalkalmazás elkészítése, ami ezt a mindennapi döntéshozatalt és a velejáró extra munkát megkönnyebbítse, esetlegesen kivegye a felhasználó kezéből. Az alkalmazás a felhasználónak biztosítja az általa megadott város és konyha alapján kérdés alapú étel és étteremajánlást, elérhetőségekkel. Ugyanakkor lehetőséget ad a felhasználónak, hogy kérdéseket, ételt és éttermet ajánljon fel az adminisztrációnak. Az adminisztrációnak biztosítva lenne, egy felület ahova bejelentkezve kezelhetné az adatbázist és a felhasználók ajánlatait elbírálhatná.

A szoftver megvalósítására a Spring és az Angular keretrendszereket választottam, mivel mind a kettő keretrendszer Java programozási nyelvű alapokra épült és a szoftver fejlesztését nagyban megkönnyíti és meggyorsítja a különböző már előre implementált szolgáltatásaikkal. Ugyanakkor választásomat nagyban befolyásolta az a tény, hogy az iparban ugyan ezeket a keretrendszereket, technológiákat használják és az egyetemi tanulmányaim alatt ugyan ezekkel a keretrendszerekkel foglalkoztam. Adatbázis szintjén a JSON-t választottam mivel véleményem szerint ebben a formátumban a legkönnyebb csoportosítva objektumok adatait tárolni, kiolvasni és mivel az alkalmazáshoz kezdetben nem szükséges a nagymennyiségű adatok olvasása, írása.

Az alkalmazás használatához a felhasználóknak és az adminisztrátoroknak semmi féle szakmai tudással nem kell rendelkezniük. Hiszen a felhasználóknak nem kell sok inputot maguktól megadni ugyanis a választási lehetőségeik előre adott igen/nem válaszok a település és konyhán kívül. Az adminisztrációs felület csak annyiban bonyolultabb, hogy mivel itt az adatbázist kezelik ezért az inputok nagy része szöveges formátumú és ebből kifakadóan lehetnek hibás adatokkal való kérések indítása.

A Szakdolgozatom keretében fejlesztett webalkalmazásom végső formájában csak az előbbiekben említett funkciók lennének használhatók egy minimalista kezelő felülettel, minimális adatbázissal. Ugyanakkor a szoftver tovább fejleszthető, optimalizálhatóbb állapotban lesz, ami lehetőségeket ad a jövőre nézve.